Den 21-årige Jens Arne Ørskov døde under en anholdelse i 2002, men der blev hverken rejst sag eller foretaget disciplinære skridt mod betjente fra Løgstør, selv om der er rejst tvivl om, hvordan den unge mand egentlig døde. Janne Ørskov, der er mor til den afdøde, har dog fået fri proces til at føre sag mod Justitsministeriet og Løgstør Politi. Hun kræver erstatning og vil forsøge at få anerkendt, at politiet havde et medansvar for sønnens død, fordi politifolkene ikke gav førstehjælp. Udover sagen fra Løgstør kritiserer rapporten blandt andet Danmark for diskrimination, terrorlovgivning, isolationsfængsling og vold mod kvinder. Hele rapporten kan læses på nedenstående link.

Opsummering:
Amnesty International kritiserer i sin årsrapport Danmark på flere punkter, herunder sagen om Jens Arne Ørskov fra Løgstør.